ג'מה ארטרטון

ג'מה כריסטינה ארטרטון (באנגלית: Gemma Christina Arterton; נולדה ב-12 בינואר 1986) היא שחקנית קולנוע בריטית ממוצא יהודי. התפרסמה בתור נערת בונד סטרוברי פילדס בסרט "קוונטום של נחמה". לאחר מכן הופיעה בסרטים ההוליוודים "התנגשות הטיטאנים", "הנסיך הפרסי: חולות הזמן" ו"קוטלי המכשפות".

 ביוגרפיה 
ארטרטון נולדה בעיירה גרייבסנד שבמחוז קנט, הממלכה המאוחדת למשפחה אנגלית. סבתה הייתה יהודייה-גרמנייה. הוריה הם סאלי-אן (לבית היפרשטיין) ובארי ארטרטון.

כשנולדה התגלה לה מום הפולידקטיליה וגודלה בידי אמה לצד אחותה הצעירה יותר האנה ג'יין, זאת לאחר שהוריה התגרשו

כאשר הייתה בת חמש.
החלה להתעניין בתחום המשחק עוד כשהייתה נערה ונרשמה לקורסי תיאטרון בעיירה דארטפורד, התקבלה ל"אקדמיה המלכותית לאמנות הדרמה" ושם למעשה חשפה את כישוריה לראשונה בפני אנשי מקצוע בממלכה.

 קריירת משחק 
ארטרטון החלה את קריירת המשחק שלה בגיל 21 עם הופעה בתפקיד משני בקומדיית הנעורים הבריטית "טירוף של קולג'", בתור קלי הופסום ג'ונס.

ב-2008 נבחרה מתוך 1,500 מתמודדות לגלם את דמותה של סוכנת MI6 סטרוברי פילדס בסרט ה-22 במספר בסדרת סרטי "ג'יימס בונד", "קוונטום של נחמה". הופיעה בתפקיד ראשי בסדרת הטלוויזיה של ה-BBC המבוססת על הרומן "טס לבית דרברוויל" מאת תומאס הרדי.

בשנת 2010 הופיעה בחידוש התלת־ממדי לסרט הפולחן "התנגשות הטיטאנים" משנת 1981 שם גילמה את דמותה של איו. שיחקה באחת ההפקות המדוברות ביותר באותה שנה "הנסיך הפרסי: חולות הזמן" המבוססת על משחק הווידאו הקלאסי, בסרט הופיעה בתור הנסיכה טמינה.

לצד הופעותיה בסרטים שוברי קופות, רשמה ארטרטון הופעה פרובוקטיבית למדי בדרמת המתח הבריטית "איפה אליס?", בה מגלמת ארטרטון בת עשירים שנחטפת על ידי שני אסירים משוחררים. סצנות העירום של ארטרטון בסרט הפתיעו את המבקרים בשל האופן הברוטלי, האלים והלא מחמיא במיוחד בו הוצגו בסרט.

ארטרטון הופיעה בתפקיד הראשי בקומדיה של סטיבן פרירס "תמרה דרו" בתור  בעלת הטור הלונדונית תמרה דרו.

בשנת 2017 שיחקה בדרמה "שעתם היפה" לצדם של סם קלאפלין וביל ניי ובסרט "תולדות האהבה" המבוסס על ספרה של ניקול קראוס.

בשנת 2019 השתתפה בסרט המקורי של נטפליקס "תעלומת רצח" וגילמה את גרייס.

בשנת 2023 החלה לככב בסדרת הדרמה התקופתית "מצחיקה אחת" (אנ') מבית רשת הטלוויזיה "Sky Max". בסדרה היא מגלמת את ברברה פארקר (שם במה "סופי סטרו") שהופכת לכוכבת קומדיה בין לילה בלונדון של שנות שישים.

 חיים אישיים 
בשנת 2008 ניהלה ארטרטון מערכת יחסים עם הפעלולן הספרדי אדוארדו מונוז, אותו פגשה על הסט של הסרט "הנסיך הפרסי: חולות הזמן". הם התגוררו יחד בלונדון, אך נפרדו לאחר שישה חודשים.

בשנת 2010 נישאה לאיש העסקים האיטלקי סטפאנו קאטלי. ב-2013 הם נפרדו, וב-2015 הם התגרשו. בשנת 2014 החלה מערכת יחסים עם עוזר הבמאי הצרפתי פרנקלין אוהנסיאן, ב-2016 השניים נפרדו.

בשנת 2019 נישאה לשחקן האירי רורי קיניר לאחר שנתיים של זוגיות.

 פילמוגרפיה 
 קולנוע 
 שנה סרט תפקיד הערות 2007טירוף של קולג'קלי ג'ונס 2008Three and Outפרנקי קסידירוקנרולהג'וןקוונטום של נחמהסטרוברי פילדס 2009רדיו רוקדזירהאיפה אליס?אליס קרידטירוף של קולג' 2קלי ג'ונס 2010התנגשות הטיטאניםאיוהנסיך הפרסי: חולות הזמןהנסיכה טמינהתמרה דרותמרה דרומסביב לעולם ב-50 שנהשלידיבוב2012ביזנטיוםקלרההשיר של מריוןאליזבת 2013קוטלי המכשפותגרטלההימוררבקה שפרן 2014הקולותפיונהג'מה בובאריג'מה בובארי 2016מאה רחובותאמיליהנערה עם כל המתנותהלן ג'סטינותולדות האהבה אלמה מרמינסקיOrphanטארהשעתם היפה קטרין קול2017The Escapeטארהמועמדת פרס הקולנוע הבריטי העצמאי לשחקנית הטובה ביותר (אנ') (2018)2018ויטה ווירג'יניהויטה סקוויל-ווסט2019תעלומת רצחגרייס בולארדMy Zoeלורה פישרדולי ויילד המופלאה (אנ')מריה פון טראפStarDog and TurboCatקסידידיבוב2020סאמרלנד (אנ')אליס לאמבגם מפיקה בפועל2021קינגס מן: ההתחלהפולי2022מוריס המדהיםפיצ'סדיבובRogue Agentאליס ארצ'ר2024חבורת המערב הפרוע (אנ')אלינורדיבוב2025Grand Prix of EuropeאדהדיבובTBAThe Criticנינה לאנד37 Heavensג'קלין קנדי-אונאסיסWaldenסטלהWatch the SkiesדיבובKill the Light

 טלוויזיה 
+שנהסדרהתפקידהערות2007Capturing Maryליזהסרט טלוויזיה של BBC Two2008אבודה בעולמה של ג'יין אוסטןאליזבת בנטמיני-סדרהטס לבית דרברווילטס דרביפילדמיני-סדרה2014בתוך מספר 9ג'ריפרק: "Tom & Gerri"2018גבעת ווטרשיפקלוברדיבוב; 4 פרקים 2018 Urban Myths מרילין מונרו פרק: "Marilyn Monroe and Billy Wilder"2020Unprecedentedאליפרק: "#1.2" Black Narcissus  הנזירה קלודה מיני-סדרה2022-2021Moleyמונה-ליזהדיבוב; 13 פרקים2022So Much Loveדסטי ספרינגפילדסרט טלוויזיה2023עבריינים (אנ')דיאנה היירווד7 פרקים2023–הווהמצחיקה אחת (אנ')ברברה פארקר/סופי סטרותפקיד ראשי (2 עונות); 10 פרקים

 קישורים חיצוניים 






קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:נערות בונד
קטגוריה:אנגלים ממוצא יהודי-גרמני
קטגוריה:בריטיות שנולדו ב-1986
קטגוריה:בריטים שנולדו ב-1986